[bookmark: _GoBack]VENDIM 
Nr.815, datë 4.12.2003

PËR PËRDORIMIN E PROCEDURËS "PROKURIM I DREJTPËRDREJTË" PËR STUDIMIN DHE PROJEKTIMIN E URËS SË GOMSIQES NË AKSIN RRUGOR VAU I DEJËS - KOMAN 

Në mbështetje të nenit 100 të Kushtetutës, të pikës 3 të nenit 17 të ligjit nr.7971, datë 26.7.1995 "Për prokurimin publik", i ndryshuar, dhe të nenit 8 të ligjit nr.8983, datë 20.12.2002 "Për Buxhetin e Shtetit të vitit 2003", me propozimin e Ministrit të Transportit dhe të Telekomunikacionit, Këshilli i Ministrave

VENDOSI:

1. Lejimin e Drejtorisë së Përgjithshme të Rrugëve që, për fondin prej 5 000 000 (pesë milionë) lekësh, të përdorë procedurën "Prokurim i drejtpërdrejtë", me shoqërinë këshilluese "PBV Konstruksion" sh.p.k., Tiranë, për studimin dhe projektimin e urës së Gomsiqes në aksin rrugor Vau i Dejës-Koman.
2. Ky fond të përballohet nga buxheti i vitit 2003, zëri "Investime", miratuar për Ministrinë e Transportit dhe të Telekomunikacionit.
3. Projekti të përfundojë brenda 25 ditëve nga lidhja e kontratës.
4. Ngarkohet Ministria e Transportit dhe e Telekomunikacionit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

